[{"text_idx": "#000001", "text": "Ja\u0308rvamaa ajalooline kultuuriva\u0308a\u0308rtus, loomeisikute inspiratsioonila\u0308te, loodushariduse ja huvigruppide tegevuskeskus Esna mo\u0303is ta\u0308histab 2023. aastal oma 400. juubelit. Ku\u0308lastasin seda kunagi oma perekonnale kuulunud kaunist paika 21. juulil ja jagan lugejatega mo\u0303ningaid mo\u0303tteid, mis virgutavast visiidist vaimuvalda voolasid."}, {"text_idx": "#000002", "text": "Elegantne Esna mo\u0303isakompleks koos pilkupu\u0308u\u0308dva pargiala ja meelitava metsao\u0303hustikuga on suunanud mu vaimuva\u0308lgust va\u0308estatud sulge juba mitmel korral. Olen kirjutanud sellest paeluvast Paide la\u0308hedasest paigakesest u\u0308he memuaari ja u\u0308he luuletuse veebikeskkonda, mis paljude lugejateni jo\u0303udnud. Peakangelase va\u0308a\u0308rika juubeliaasta puhul kerin mo\u0303ttelo\u0303nga regiooni veetlevast vaatamisva\u0308a\u0308rsusest veelgi pikemaks."}, {"text_idx": "#000003", "text": "Juulikuu vaikne hommik. O\u0308iseset vihmast kastetud Vao ku\u0308la krundil seisva maaha\u0308a\u0308rberi hommikuso\u0308o\u0308gilauas otsustame, et pa\u0308rast einet vo\u0303iksime teha va\u0308ljaso\u0303idu Esna mo\u0303isa, mis kilometraaz\u030cilt la\u0308hedal ja hingele la\u0308hedane. Ilmateade to\u0303otab juba kella u\u0308heteistku\u0308mneks vihmavalangut, nii et jo\u0303uaksime kuival ajal a\u0308ra ka\u0308ia. Liiatigi satun mina Tallinnast siia maile harva. Tunnen tungi ka\u0308ttelangenud vo\u0303imalust a\u0308ra kasutada. Lauast to\u0303ustes valmistume ja stardime kaaslase so\u0303idumasinaga u\u0308ksmeelselt valitud marsruudile, pagasiruumis ettena\u0308gelikult kaasavo\u0303etud kummikud ja turgutavad pudeliveed. Plaanime matkata mo\u0303isatagusest tammikust allikakoseni ja sealt edasi metsakabelini, juhul kui sealsed jalgrajad on ikka piisavalt niidetud. Kunagi niitsin mina seda maalilist matkamaastikku punase mu\u0308riseva murutraktoriga, kui perekond kogu kompleksi haldas. Autoso\u0303it kulgeb mo\u0308o\u0308da vanu tuttavaid ka\u0308a\u0308nulisi ku\u0308lateid, mis vahepeal saanud oma pinnaks asfaltkatte. On lootust reisi o\u0303nnestumiseks, sest vahelduvast pilvisusest hoolimata ja\u0308a\u0308vad aknad piiskadest puutumata."}, {"text_idx": "#000004", "text": "Pargime masina tuttava mururiba piirile kivihoone ees, to\u0303mbame jalga sa\u0308a\u0308rikud, lonksame pudelist vett ning asume teele. Peahoone u\u0308he otsa juures la\u0308heneb meile so\u0303braliku olekuga majordoomus, kes mo\u0303isal pidevalt silma peal hoiab ja selle igapa\u0308evast heaolu korraldab. Ajad muutuvad ning ajas on see koht leidnud omale uusi haldajaid, valvajaid, korraldajaid. Ka\u0308tleme toreda vastuvo\u0303tjaga, vahetame va\u0308hesed viisakusva\u0308ljendid, siis edasi peahoone taguse tammepargi poole. Osa rohumaast on niidetud, osa lastud takistuseta ko\u0303rguda, et o\u0303itseksid o\u0303ied, lehviksid lehed ja leviksid aroomid. Va\u0308ga mo\u0303istlik! O\u0303nneks on kitsad loodusesse juhtivad jalgrajad madalaks pu\u0308gatud, et lust seda ma\u0308rga pinda tallata. Seda teed on ka\u0308inud koha omanikud, elanikud ja to\u0308o\u0308lised la\u0308bi sajandite, ja\u0308ttes rohelust silitavate ajastutetuulte ma\u0308luhoovustesse ho\u0303ljuma osa oma mo\u0303tteist, unistustest, lausutud so\u0303nadest."}, {"text_idx": "#000005", "text": "Enne allikakoske ja sillakest na\u0308eme siledal vetepeeglil vaatema\u0308nguliselt liuglemas luigeperekonda, kes fokusseeritud nutikaameratesse talletatud saavad. Sillaalused kopratammid karge veekogu vooluteel pakuvad omaette pilti. Usinad loomakesed on ikka suure to\u0308o\u0308 a\u0308ra teinud. Ma polnud vist sillast edasi metsakabelini jalutanud aastast 2005. Toona sai siin ka\u0308idud lumerohkel talvel jo\u0303ulupu\u0308hade aegu, kui kabelis ku\u0308u\u0308nlad sa\u0308rasid ja rahva hulgas keegi kasukas tu\u0308tarlaps armsasti flo\u0308o\u0308dipala esitas. See oli pime romantiline metsao\u0303htu, millele ja\u0308rgnes pidulik kultuurne teeo\u0303htu soojaksko\u0308etud mo\u0303isaha\u0308a\u0308rberis, soojade su\u0308damete seltskonnas. Tol o\u0303htul joodud pa\u0308rnao\u0303ietee oivalist maitset ma ei unusta. Nimetatud hubase koosviibimise minevikust pealkirjastaksin ta\u0308na \u201dTaastatud tuled aegade akendes\u201d."}, {"text_idx": "#000006", "text": "Nu\u0308u\u0308d, niiskel juulihommikul on paljude ajara\u0308ndajate jalgade poolt o\u0303nnistatud metsarada u\u0308ksildasse looduslikku pu\u0308hamusse nagu taasavastusretk. Kesk tihedat varjavat metsa, silmad puude vahelt seletamas madalat veekraavi ja u\u0308le selle kukkunud okstest puhastatud puutu\u0308vesid. Vana kabeliaia va\u0308ravapostide vahelt sisenedes leiame kunagiste baltisakslastest mo\u0303isaomanike kodukalmistu, mida kaitsevad aristokraatlikud, ajahambast puudutatud kivi- ja raudristid. Siin passiks pidada pikki po\u0303nevaid loenguid ja seminare. Ra\u0308a\u0308kida imetabaste inimeste elust ja panusest paikkonna arenguloosse. Need Eestimaa saatust mo\u0303jutanud huvitava haritud rahvakillu suurkujud va\u0308a\u0308rivad unustamatut ma\u0308lestust, siin lahke looduse ru\u0308pes. Iga u\u0308ksik so\u0303na hauaplaadil ja ristil aitab seda hoida. Ja neid so\u0303nu plaatidel ja ristidel on ka\u0308inud elustamas puhkajate ja\u0308reltulijad Saksamaalt. Mu\u0308ts maha selle ta\u0308nuva\u0308a\u0308rse teo ees! Kabeli avatud uksest astume ko\u0303rge ko\u0303leda lae alla, ro\u0303skete seinte vahele, kivisele po\u0303randale ning austame mo\u0303ttes ko\u0303ike siin olnut ja sa\u0308ilinut. Hea, et niigi palju on ajaproovile vastu pidanud ja hea, et seda akustilise ko\u0303laga sakraalhoonet ja linnulaululist u\u0308mbrust kodumaal ja Euroopa tasemel meeles peetakse."}, {"text_idx": "#000007", "text": "Me pikalt ei peatu ja liigselt ei tseremoonitse. Ja\u0308tame viivuks varju pakkunud vaimse templi seljataha ning sama pikalt looklev metsatee juhatab meid tagasi mo\u0303isapargi suunas. Kosutavas metsaku\u0308mbluses kulgejaid uudistavad mitmeva\u0308rvilised ligilendavad liblikad, laisalt venivad teod ja pinisevad sa\u0308a\u0308sed. Loodus elab siin ja sellest on ainult suurt ro\u0303o\u0303mu. Allikasilla juures ronin kivilt kivile alla vetevoolu la\u0308hedale ja loomulikult kasutan juhust pesta ka\u0308si ja na\u0308gu. Looduse va\u0308est laetuna naaseme dz\u030cunglit meenutava viimase sirge kaudu peahoone tagusesse tammikusse, peagi ka maja endani. Po\u0303ikame teatud suunal vaatama muutusi. Metsikut vo\u0303sa on va\u0308hendatud, lisa-alasid avardatud. Muutused on meeldivad ja meeliu\u0308lendavad. Kogu keskus on heades ka\u0308tes."}, {"text_idx": "#000008", "text": "Auto juures vahetame taas va\u0308hesed viisakusva\u0308ljendid majordoomusega ja ja\u0308tame head aega. Va\u0308ljaso\u0303idul vo\u0303lub vaadet ilus pisike aiamaalapike ja selle la\u0308hedal kenasti laotud ku\u0308ttepuude virn."}, {"text_idx": "#000009", "text": "Ja saigi teoks see ku\u0308laska\u0308ik Esna mo\u0303isa maile, kus minu osalusel 1995-2004 raadati, koristati, arendati. Panustati selle unikaalse leiu pa\u0308a\u0308stmise, kindlustamise, sa\u0308ilitamise nimel nii, et ei vaadatud kella ega murdutud va\u0308simusest. Kus uued omanikud on kujundanud ta\u0308navuse su\u0308nnipa\u0308evalapse mitmeotstarbeliseks eneseotsingute- ja teostuse oaasiks Ja\u0308rvamaa looduse lummuses. Kus loomeinimesed ammutavad rammusat va\u0308etist oma vaimuseemnete magusateks viljadeks."}, {"text_idx": "#000010", "text": "Palju, palju o\u0303nne, eriliselt esinduslik Esna mo\u0303is, 400. juubeli puhul!"}]